VENDIM
Nr. 109, datë 6.3.2024

PËR KOMPENSIMIN FINANCIAR TË PRONARËVE TË PASURIVE
TË PALUAJTSHME, QË PREKEN NGA NDËRTIMET E LEGALIZUARA

Në mbështetje të nenit 100 të Kushtetutës dhe të nenit 24, të ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”, me propozimin e Kryeministrit, Këshilli i Ministrave

VENDOSI:

1. Kompensimin financiar të pronarëve të pasurive të paluajtshme, pronë private, për sipërfaqet takuese, të zëna nga ndërtimet e legalizuara në drejtoritë vendore të Agjencisë Shtetërore të Kadastrës: Elbasan, Tiranë Veri, Tiranë Rurale 2, Tiranë Rurale 1, Tiranë Jug, Vlorë, Durrës, Shkodër, Kamzë–Vorë, Zonat e Stimuluara, Sarandë, Fier, Gjirokastër, Kavajë dhe Pogradec. 
[bookmark: _GoBack]2. Vlera e përgjithshme e kompensimit financiar është 509 743 164, 81 (pesëqind e nëntë milionë e shtatëqind e dyzet e tre mijë e njëqind e gjashtëdhjetë e katër presje tetëdhjetë e një) lekë, për sipërfaqen 39 935,7 (tridhjetë e nëntë mijë e nëntëqind e tridhjetë e pesë presje shtatë) m², sipas shtojcës nr.1, që i bashkëlidhet këtij vendimi dhe është pjesë përbërëse e tij.
3. Për kompensimin financiar të pronarëve të pasurive të paluajtshme, që preken nga ndërtimet e legalizuara, sipas shtojcës nr. 1, që i bashkëlidhet këtij vendimi, për pasuritë me numrat rendorë sipas kolonës nr. 14, të shtojcës nr. 1, përkatësisht: nr. 6, nr. 9, nr. 19, nr. 20, nr. 25, nr. 40, nr. 47, nr. 48, nr. 60, nr. 70, nr. 71, nr. 72, nr. 73, nr. 75, nr. 76, nr. 79, nr. 80, nr. 81, nr. 82, nr. 83, nr. 84, nr. 85, nr. 88, nr. 93, nr. 95, nr. 104, nr. 106, nr. 107, nr. 108, nr. 112, nr. 128, nr. 130, nr. 131, nr. 136, nr. 139, nr. 145, nr. 153, nr. 157, nr. 165, nr. 172, nr. 173, nr. 199, nr. 201, sipas seksionit të veçantë (kolona 19) të shtojcës nr. 1, shuma e kompensimit financiar vihet në dispozicion nga Agjencia e Trajtimit të Pronave, sipas pikave 3 dhe 4, të nenit 24, të ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”.
4. Të ardhurat që arkëtohen nga drejtoritë vendore të Agjencisë Shtetërore të Kadastrës, si rrjedhojë e kalimit të pronësisë nëpërmjet shitjes së parcelës ndërtimore, si për pasuritë shtetërore, edhe për pasuritë e të tretëve, në favor të objekteve informale që legalizohen, përdoren për kompensimin e pronarëve.
5. Drejtoritë vendore të Agjencisë Shtetërore të Kadastrës Elbasan, Tiranë Veri, Tiranë Rurale 2, Tiranë Rurale 1, Tiranë Jug, Vlorë, Durrës, Shkodër, Kamzë–Vorë, Zonat e Stimuluara, Sarandë, Fier, Gjirokastër, Kavajë, Pogradec të kryejnë ndryshimet përkatëse për këto pasuri në regjistrat e pasurive të paluajtshme.
6. Ngarkohen Agjencia Shtetërore e Kadastrës dhe Agjencia e Trajtimit të Pronave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama









AGJENCIA SHTETËRORE E KADASTRËS
LISTA EMËRORE E SUBJEKTEVE QË PREKEN NGA NDËRTIMET INFORMALE TE KUALIFIKUARA, MASA DHE VLERA E SHPËRBLIMIT

